L 226/46 Jurnalul Oficial al Uniunii Europene 28.8.2010 DECIZIA COMISIEI din 27 august 2010 de stabilire a comercializării temporare a soiurilor de Avena strigosa Schreb. care nu figurează în catalogul comun al soiurilor de specii de plante agricole sau în cataloagele naționale ale soiurilor din statele membre [notificată cu numărul C(2010) 5835] (Text cu relevanță pentru SEE) (2010/468|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 66/402/CEE a Consiliului din 14 iunie 1966 privind comercializarea semințelor de cereale (!), în special articolul 17 alineatul (1), întrucât: Directiva 2009/74/CE a Comisiei din 26 iunie 2009 de modificare a Directivelor 66/401/CEE, 66/402/CEE, 2002/55/CE şi 2002/57/CE ale Consiliului în ce priveşte denumirile botanice ale plantelor, denumirile ştiințifice ale altor organisme, precum și a anumitor anexe la Directivele 66/401/CEE, 66/402/CEE  şi 2002/57/CE ca urmare a progreselor științifice și tehnice () a identificat specia Avena strigosa Schreb. (denumită în continuare „A. strigosa”) drept specie inde- pendentă care trebuie să fie inclusă pe lista speciilor reglementate de Directiva 66/402/CEE. A. strigosa se numără printre culturile cele mai eficiente în ceea ce priveşte reducerea eroziunii solului, percolarea azotului, în special percolarea nitraților de origine agricolă, şi constituie o componentă importantă a ames- tecurilor de semințe destinate utilizării ca furaje. În conformitate cu informațiile furnizate de autoritățile din 6 state membre (Belgia, Franța, Germania, Italia, Spania și Portugalia), în ultimii ani, cererea pentru seminţele din această specie a crescut considerabil în Uniune și, în special, în aceste state membre. Înainte de intrarea în vigoare a Directivei 2009/74/CE și de includerea A. strigosa pe lista speciilor reglementate de Directiva 66/402/CEE, aprovizionarea pieţei era asigurată de producția națională și, în principal, de importurile din țări terțe de semințe ale acestei specii în conformitate cu legislația națională aplicabilă la momentul respectiv. În urma includerii A. strigosa pe lista speciilor reglementate () JO 125, 11.7.1966, p. 2309/66. () JO L 166, 27.6.2009, p. 40. (4) de Directiva 66/402/CEE, doar seminţele soiurilor înre- gistrate în catalogul comun al soiurilor de specii de plante agricole pot fi comercializate și importate. După includerea speciei A. strigosa pe lista speciilor regle- mentate de Directiva 66/402/CEE, doar două soiuri ale acestei specii au fost înregistrate în catalogul comun al soiurilor de specii de plante agricole. Având în vedere aceste circumstanțe, au apărut dificultăți temporare în ceea ce priveşte aprovizionarea generală cu A. strigosa şi este probabil că acestea vor continua să apară. Unica soluție în vederea remedierii acestor difi- cultăți este ca statele membre să permită, pentru o perioadă determinată şi care se încadrează în limitele maxime  adecvate, comercializarea soiurilor de A. strigosa care nu figurează în catalogul comun al soiurilor de specii de plante agricole sau în cataloagele naționale ale soiurilor din statele membre. Prin urmare, ar trebui să li se permită statelor membre să autorizeze în mod temporar comercializarea seminţelor respective, în anumite condiții și limitări și fără a aduce atingere dispozițiilor mai stricte privind prezența Avena fatua în seminţele de cereale pe care Danemarca, Estonia, Finlanda, Irlanda, Letonia, Lituania, Malta, Țările de Jos, Suedia și Regatul Unit (în ceea ce priveşte Irlanda de Nord) le pot aplica în temeiul deciziilor relevante ale Comisiei. Informaţiile furnizate de Comisie statelor membre indică faptul că, în total, o cantitate de 4 970 de tone este necesară în vederea rezolvării acestor dificultăți de apro- vizionare (Belgia — 300 de tone, Franța — 3 700 de tone, Germania — 200 de tonec, Italia — 220 de tone, Spania — 300 de tone şi Portugalia — 250 de tone) până la 31 decembrie 2010. În vederea garantării faptului că seminţele sunt de o calitate corespunzătoare, acestea ar trebui să îndeplinească cel puțin cerințele prevăzute în anexa II la Directiva 66/402/CEE în ceea ce priveşte facultatea germinativă, puritatea specifică și conținutul de semințe din alte specii de plante pentru categoria semințe certificate din a doua generație de A. strigosa.